Broj RKP-a: 02151

Matični broj: 3334317

OIB: 46319717480

Pošta i mjesto: 51000 RIJEKA

Ulica i kućni broj: Vukovarska 58

Razina: 11

Šifra djelatnosti: 8542

Razdjel: 080

Šifra grada/opć.: 373

**OBRAZLOŽENJE POSEBNOG DIJELA IZMJENA I DOPUNA FINANCIJSKOG PLANA**

**za 2023.** **god.**

**Sažetak djelokruga rada proračunskog korisnika**

Tehnički fakultet Sveučilišta u Rijeci, osnovan 08.11.1960. godine, je visokoškolska i znanstveno-istraživačka institucija na području tehničkih znanosti ne samo na Sveučilištu u Rijeci, nego i u regiji u kojoj djeluje, konkurentna na europskom i svjetskom tržištu znanja.

Fakultet objedinjuje danas djelatnost 11 zavoda i to:

* Zavod za automatiku i elektroniku
* Zavod za brodogradnju i inženjerstvo morske tehnologije
* Zavod za elektroenergetiku
* Zavod za industrijsko inženjerstvo i menadžment
* Zavod za konstruiranje u strojarstvu
* Zavod za matematiku, fiziku i strane jezike
* Zavod za materijale
* Zavod za mehaniku fluida i računarsko inženjerstvo
* Zavod za računarstvo
* Zavod za tehničku mehaniku
* Zavod za termodinamiku i energetiku

U sklopu zavoda djeluje 36 katedri i 50 laboratorija, a na Fakultetu djeluju i Računalni centar, Knjižica, Financijska služba, Služba nabave i komercijale, Služba općih i kadrovskih poslova, Služba studentske evidencije i Tehnička služba.

Strategija razvoja Tehničkog fakulteta izravno se nadovezuje na Strategiju Sveučilišta u Rijeci za razdoblje od 2021. do 2025., u čijem je donošenju Tehnički fakultet, kao sastavnica Sveučilišta, aktivno sudjelovao te se obvezao raditi na njenoj implementaciji, s uvažavanjem specifičnosti znanstvenih područja koja su zastupljena na Fakultetu. Skladno navedenom pri provedbi Strategije Sveučilišta uvažavaju se sve posebnosti i specifičnosti Tehničkog fakulteta. Program Tehničkog fakulteta u Rijeci sukladan je s ciljem, sadržajem i misijom ustanove.

Fakultet izvodi sveučilišne preddiplomske i diplomske studijske programe u poljima strojarstva, brodogradnje, elektrotehnike i računarstva te stručne preddiplomske studijske programe u poljima strojarstva, brodogradnje i elektrotehnike, kao i trogodišnji treći ciklus obrazovanja koji omogućava stjecanje doktorata znanosti na području tehničkih znanosti, i to u poljima strojarstva, brodogradnje, elektrotehnike, temeljnih tehničkih znanosti, interdisciplinarnih tehničkih znanosti te računarstva.

Studiji na Fakultetu ustrojeni su prema Bolonjskom modelu 3+2+3, što znači da se obrazovanje provodi kroz preddiplomski sveučilišni studij u trajanju od 3 godine, kojim se stječe 180 ECTS bodova, zatim diplomski sveučilišni studij u trajanju od 2 godine, kojim se stječe 120 ECTS bodova te poslijediplomski sveučilišni (doktorski) studij u trajanju od 3 godine, kojim se stječe 180 ECTS bodova. Tablica studijskih programa nalazi se u nastavku.

|  |  |
| --- | --- |
|  |  |
| **PREDDIPLOMSKI SVEUČILIŠNI STUDIJ 3-godišnji (180 ECTS)** | |
| Studij | Naziv |
| Strojarstvo | Sveučilišni prvostupnik inženjer strojarstva |
| Brodogradnja | Sveučilišni prvostupnik inženjer brodogradnje |
| Elektrotehnika | Sveučilišni prvostupnik inženjer elektrotehnike |
| Računarstvo | Sveučilišni prvostupnik inženjer računarstva |
|  |  |
| **DIPLOMSKI SVEUČILIŠNI STUDIJ 2-godišnji (120 ECTS)** | |
| Studij | Naziv |
| Strojarstvo | Magistar inženjer strojarstva |
| Brodogradnja | Magistar inženjer brodogradnje |
| Elektrotehnika | Magistar inženjer elektrotehnike |
| Računarstvo | Magistar inženjer računarstva |
|  |  |
| **POSLIJEDIPLOMSKI SVEUČILIŠNI (DOKTORSKI) STUDIJ 3-godišnji (180 ECTS)** | |
| Studij | Naziv |
| Strojarstvo, Brodogradnja, Temeljne tehničke znanosti i druge interdisciplinarne tehničke znanosti | Doktor tehničkih znanosti |
|
|
|
| Elektrotehnika |
| Računarstvo |
|  |  |
| **PREDDIPLOMSKI STRUČNI STUDIJ 3-godišnji (180 ECTS)** | |
| Studij | Naziv |
| Strojarstvo | Stručni prvostupnika inženjer strojarstva |
| Brodogradnja | Stručni prvostupnik inženjer brodogradnje |
| Elektrotehnika | Stručni prvostupnik inženjer elektrotehnike |
|  |  |

Pored nastavnih, pri Fakultetu se odvijaju i brojne istraživačke aktivnosti, većinom u okviru rada na znanstvenim projektima financiranim od strane Hrvatske zaklade za znanost, EU fondova, Sveučilišta u Rijeci, gospodarstva i iz drugih izvora. Obzirom na bogatu istraživačku aktivnost, rezultati istraživanja znanstvenika predstavljaju se na brojnim znanstvenim i stručnim konferencijama te kroz objavu znanstvenih radova u časopisima od kojih je velik broj klasificiran u kategoriji s najvećim odjekom.

**Obrazloženje programa (aktivnosti / projekata)**

Financijsko poslovanje Tehničkog fakulteta u Rijeci u 2023. godini planira se odvijati kroz sljedeće aktivnosti i projekte:

**Aktivnost 621002** – **Redovna djelatnost Sveučilišta u Rijeci**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Kolektivni ugovor za znanost i visoko obrazovanje
* Temeljni kolektivni ugovor za službenike i namještenike u javnim službama
* Zakon o proračunu
* Zakon o ustanovama
* Strategija Sveučilišta u Rijeci 2021.-2025.
* Strategija razvoja Tehničkog fakulteta Sveučilišta u Rijeci za razdoblje 2021.-2025.
* Uputa za izradu prijedloga državnog proračuna Republike Hrvatske za razdoblje 2023.-2025. Ministarstva financija,
* Uputa za izradu i dostavu prijedloga financijskih planova proračunskih korisnika razdjela 080, Ministarstva znanosti i obrazovanja za razdoblje 2023.-2025.
* Uputa Sveučilišta u Rijeci sa limitima za sastavnice za 2023. g., za izvor financiranja opći prihodi i primici aktivnost A621002 Redovna djelatnost Sveučilišta u Rijeci, aktivnost A622122 Programsko financiranje javnih visokih učilišta – Sveučilište u Rijeci te usklađenje prijenosa sredstava 639-369, od 27.11.2023.
* Uputa Ministarstva znanosti i obrazovanja o usklađenju prijedloga financijskog plana za glavu 08006 Sveučilišta i veleučilišta u RH s Državnim proračunom RH za 2023. i projekcijama za 2024. i 2025., od 01.12.2022.

|  |  |  |  |  |
| --- | --- | --- | --- | --- |
| Šifra aktivnosti | 2. Rebalans 2022. u KN | 2. Rebalans 2022. EUR | Plan 2023. EUR | Rebalans 2023. EUR |
| **A 621002** | 37.582.259 | 4.988.023 | 5.770.209 | 5.781.170 |

**– izvor 11** Opći prihodi i primici - financijski plan prikazuje sredstva za plaće, naknade za prijevoz na posao i s posla, materijalna prava zaposlenika, zdravstvene usluge i naknadu za nezapošljavanje osoba s invaliditetom temeljem dobivenih limita za izvor financiranja 11 – opći prihodi i primici od prema uputi Sveučilišta u Rijeci od 27.11.2023. godine. U 2023. god. za ovu aktivnost predviđeno je 5.781.170 eura.

**Aktivnost 622122** – **Programsko financiranje javnih visokih učilišta**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Zakon o proračunu
* Zakon o ustanovama
* Strategija Sveučilišta u Rijeci 2021.-2025.
* Strategija razvoja Tehničkog fakulteta Sveučilišta u Rijeci za razdoblje 2021.-2025.
* Uputa za izradu prijedloga državnog proračuna Republike Hrvatske za razdoblje 2023.-2025. Ministarstva financija,
* Uputa za izradu i dostavu prijedloga financijskih planova proračunskih korisnika razdjela 080, Ministarstva znanosti i obrazovanja za razdoblje 2023.-2025.
* Uputa Sveučilišta u Rijeci sa limitima za sastavnice za 2023. g., za izvor financiranja opći prihodi i primici aktivnost A621002 Redovna djelatnost Sveučilišta u Rijeci, aktivnost A622122 Programsko financiranje javnih visokih učilišta – Sveučilište u Rijeci te usklađenje prijenosa sredstava 639-369, od 27.11.2023.
* Odluka Vlade Republike Hrvatske o programskom financiranju javnih visokih učilišta u Republici Hrvatskoj u ak. god. 2018./2019., 2019./2020., 2020./2021. i 2021./2022.,
* Ugovor o programskom financiranju Sveučilišta u Rijeci u ak. god. 2018./2019., 2019./2020., 2020./2021. i 2021./2022. i planirani novi Ugovor o programskom financiranju za naredno razdoblje
* Uputa Ministarstva znanosti i obrazovanja o usklađenju prijedloga financijskog plana za glavu 08006 Sveučilišta i veleučilišta u RH s Državnim proračunom RH za 2023. i projekcijama za 2024. i 2025., od 01.12.2022.

|  |  |  |  |  |
| --- | --- | --- | --- | --- |
| Šifra aktivnosti | 2. Rebalans 2022. u KN | 2. Rebalans 2022. EUR | Plan 2023. EUR | Rebalans 2023. EUR |
| **A 622122** | 3.963.877 | 526.097 | 535.756 | 378.464 |

**– izvor 11** Opći prihodi i primici - financijski plan prikazuje sredstva za financiranje nastavne djelatnosti, financiranje znanstvene i umjetničke djelatnosti te financiranje različitih znanstvenih potpora istraživanjima temeljem dobivenih limita od Sveučilišta u Rijeci. Programska sredstva Sveučilište u Rijeci uplaćuje temeljem Ugovora o programskom financiranju, a namijenjena su osiguravanju procesa odvijanja nastavnih i znanstvenih aktivnosti. Sredstva programskog financiranja u 2023. god. predviđena su u iznosu od 378.464 eura. Planiranim prihodima od programskih ugovora financirat će se materijalni rashodi u iznosu 334.589 eura, financijski rashodi u iznosu 2.895 eura te rashodi za nabavu proizvedene dugotrajne imovine u iznosu 40.980 eura.

**Aktivnost 621181 – Pravomoćne sudske presude**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Kolektivni ugovor za znanost i visoko obrazovanje
* Temeljni kolektivni ugovor za službenike i namještenike u javnim službama
* Zakon o proračunu
* Zakon o ustanovama
* Uputa za izradu prijedloga državnog proračuna Republike Hrvatske za razdoblje 2023.-2025. Ministarstva financija,
* Uputa za izradu i dostavu prijedloga financijskih planova proračunskih korisnika razdjela 080, Ministarstva znanosti i obrazovanja za razdoblje 2023.-2025.
* Uputa Sveučilišta u Rijeci sa limitima za sastavnice za 2023. g., za izvor financiranja opći prihodi i primici aktivnost A621002 Redovna djelatnost Sveučilišta u Rijeci, aktivnost A622122 Programsko financiranje javnih visokih učilišta – Sveučilište u Rijeci te usklađenje prijenosa sredstava 639-369, od 27.11.2023.
* Uputa Ministarstva znanosti i obrazovanja o usklađenju prijedloga financijskog plana za glavu 08006 Sveučilišta i veleučilišta u RH s Državnim proračunom RH za 2023. i projekcijama za 2024. i 2025., od 01.12.2022.

|  |  |  |  |  |
| --- | --- | --- | --- | --- |
| Šifra aktivnosti | 2. Rebalans 2022. u KN | 2. Rebalans 2022. EUR | Plan 2023. EUR | Rebalans 2023. EUR |
| **A 621181** | 548.830 | 72.842 | 0 | 8.579 |

**– izvor 11** Opći prihodi i primici - financijski plan prikazuje sredstva za plaće isplaćenih po pravomoćnim presudama donesenih po tužbama zaposlenika protiv javnih visokih učilišta radi isplate razlike plaće za 2015.-2017. god. U 2023. god. za ovu aktivnost predviđeno je 8.579 eura.

**Aktivnost 621183– Stipendije i školarine za doktorski studij**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Kolektivni ugovor za znanost i visoko obrazovanje
* Temeljni kolektivni ugovor za službenike i namještenike u javnim službama

|  |  |  |  |  |
| --- | --- | --- | --- | --- |
| Šifra aktivnosti | 2. Rebalans 2022. u KN | 2. Rebalans 2022. EUR | Plan 2023. EUR | Rebalans 2023. EUR |
| **A 621183** | 17.270 | 2.292 | 0 | 2.710 |

**– izvor 11** Opći prihodi i primici - financijski plan prikazuje sredstva za refundaciju troškova povezanih s izradom, tiskom i opremom doktorske disertacije. U 2023. god. za ovu aktivnost predviđeno je 2.710 eura.

**Aktivnost 679089 – Redovna djelatnost Sveučilišta u Rijeci – iz evidencijskih prihoda**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Kolektivni ugovor za znanost i visoko obrazovanje
* Temeljni kolektivni ugovor za službenike i namještenike u javnim službama
* Zakon o proračunu
* Zakon o ustanovama
* Strategija Sveučilišta u Rijeci 2021.-2025.
* Strategija razvoja Tehničkog fakulteta Sveučilišta u Rijeci za razdoblje 2021.-2025.
* Zakon o studentskom zboru i drugim studentskim organizacijama
* Uputa za izradu prijedloga državnog proračuna Republike Hrvatske za razdoblje 2023.-2025. Ministarstva financija,
* Uputa za izradu i dostavu prijedloga financijskih planova proračunskih korisnika razdjela 080, Ministarstva znanosti i obrazovanja za razdoblje 2023.-2025.
* Uputa Sveučilišta u Rijeci sa limitima za sastavnice za 2023. g., za izvor financiranja opći prihodi i primici aktivnost A621002 Redovna djelatnost Sveučilišta u Rijeci, aktivnost A622122 Programsko financiranje javnih visokih učilišta – Sveučilište u Rijeci te usklađenje prijenosa sredstava 639-369, od 27.11.2023.
* Uputa Ministarstva znanosti i obrazovanja o usklađenju prijedloga financijskog plana za glavu 08006 Sveučilišta i veleučilišta u RH s Državnim proračunom RH za 2023. i projekcijama za 2024. i 2025., od 01.12.2022.

|  |  |  |  |  |
| --- | --- | --- | --- | --- |
| Šifra aktivnosti | 2. Rebalans 2022. u KN | 2. Rebalans 2022. EUR | Plan 2023. EUR | Rebalans 2023. EUR |
| **A 679089** | 13.474.012 | 1.788.309 | 1.494.966 | 2.215.233 |

**– izvor 31** Vlastiti prihodi i **izvor 43** Prihodi za posebne namjene - financijski plan prikazuje sredstva koja su temeljem Upute Ministarstva financija i Ministarstva znanosti i obrazovanja izuzeta od uplate vlastitih i namjenskih prihoda i primitaka u državni proračun, a obuhvaćaju stručne projekte, tečajeve, cjeloživotne programe, izdavačku djelatnost, iznajmljivanje prostora, sponzorstva i sl., te namjenske prihode kao što su školarine, upisnine, refundacija štete s naslova osiguranja i ostale prihode za posebne namjene;

**– izvor 52** Ostale pomoći - financijski plan prikazuje sredstva za projekte Hrvatske zaklade za znanost, sredstva za plaće mladih istraživača Hrvatske zaklade za znanost, sufinanciranje studentskih programa i projekata Studentskog zbora Sveučilišta u Rijeci, sredstva za internacionalizaciju i mobilnost, sredstva za sufinanciranje časopisa, bilateralne projekte, popularizaciju znanosti, sufinanciranje znanstvenih skupova i slične prijenose sredstava između proračunskih korisnika istog proračuna temeljem primljenih obavijesti o prijenosu sredstava 369/639 (HRZZ, MZO i UNIRi);

**– izvor 61** Donacije - financijski plan prikazuje sredstva dobivena donacijom;

Za provođenje ove aktivnosti predviđeno je u 2023. god. 2.215.233 eura.

**Aktivnost 679072 - EU projekti Sveučilišta u Rijeci – iz evidencijskih prihoda**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Zakon o proračunu
* Zakon o ustanovama
* Strategija Sveučilišta u Rijeci 2021.-2025.
* Strategija razvoja Tehničkog fakulteta Sveučilišta u Rijeci za razdoblje 2021.-2025.
* Uputa za izradu prijedloga državnog proračuna Republike Hrvatske za razdoblje 2023.-2025. Ministarstva financija,
* Uputa za izradu i dostavu prijedloga financijskih planova proračunskih korisnika razdjela 080, Ministarstva znanosti i obrazovanja za razdoblje 2023.-2025.
* Uputa Sveučilišta u Rijeci sa limitima za sastavnice za 2023. g., za izvor financiranja opći prihodi i primici aktivnost A621002 Redovna djelatnost Sveučilišta u Rijeci, aktivnost A622122 Programsko financiranje javnih visokih učilišta – Sveučilište u Rijeci te usklađenje prijenosa sredstava 639-369, od 27.11.2023.
* Sporazumi o Erasmus+, Interreg, Horizon, HKO, IRI-2 i dr. projektima financiranim iz EU sredstava

|  |  |  |  |  |
| --- | --- | --- | --- | --- |
| Šifra aktivnosti | 2. Rebalans 2022. u KN | 2. Rebalans 2022. EUR | Plan 2023. EUR | Rebalans 2023. EUR |
| **A 679072** | 3.363.561 | 446.421 | 711.219 | 714.951 |

**– izvor 51** Pomoći EU - financijski plan 2023. prikazuje sredstva pomoći od institucija i tijela EU za projekte:

**1)** **METRO Interreg** - Maritime Environment-friendly TRanspOrt systems; Projekt ID:10044221; Interreg V A Italy Croatia Cross-border Cooperation Programme 2014-2020. Glavni partner: University of Trieste. Partneri: Tehnički fakultet Rijeka i Pomorski fakultet Rijeka. Trajanje: 01.01.2019.-31.12.2021. METRO projekt ima za cilj poboljšati kvalitetu, sigurnost i održivost okoliša u pomorskom prijevozu promovirajući multimodalnost i ekološko-inovativna rješenja za pomorski i obalni prijevoz u programskom području Italije i Hrvatske. Kroz sinergiju između sveučilišta, tvrtki i javnih tijela koja djeluju u području pomorstva i brodogradnje stvoriti će se mreža institucija s različitim stručnim mogućnostima koje pokrivaju sva područja od istraživanja i razvoja na području inženjerstva i tehnologije pomorskih objekata, pogonskih sustava, projekta broda pa sve do koordinacije i planiranja lučkih aktivnosti. Nisu planirani rashodi u 2023. god. već prijenos sredstava u sljedeću godinu.

**2)**  **Erasmus+ Sustrainable** - Promoting Sustainability as a Fundamental Driver in Software Development Training and Education; projekt br. 2020-1-PT01-KA203-078646. Glavni partner: Universidade de Coimbra, Coimbra, Portugal (uplaćuje sredstva Sveučilištu u Rijeci). Trajanje: 01.09.2020.-31.08.2023. Ovaj projekt ima za cilj promicanje obrazovanja sljedeće generacije softverskih inženjera koji će uzeti u obzir održivost u svim aspektima procesa softverskog inženjeringa: SusTrainable znači Obuka za Održivost. Našim budućim softverskim inženjerima želimo pružiti bitne vještine za razvoj softvera koji je ne samo funkcionalno ispravan, već i jednostavan za održavanje i razvoj, koji je izdržljiv, ima mali utjecaj i koristi hardver na energetski najučinkovitiji način. Planirani rashodi u 2023. god. su 14.180 eura.

**3)**  **Erasmus+ BLISS –** Blended Learning Implementation for resilient, accessible and efficient higher education, projekt br. 2021-1-SE01-KA220-HED-000023166. Glavni partner: KTH Stockholm, Sweden (uplaćuje sredstva Sveučilištu u Rijeci). Trajanje: 01.02.2022.-31.01.2025. Za provođenje ovog projekta predviđeno je u 2023. god. 10.861 eura.

**4)**  **Erasmus+ TSAAI –** Transversal Skills in Applied Artificial Intelligence, projekt br. 2021-1-ES01-KA220-HED-000030125. Glavni partner: Universidad de Malaga, Spain (uplaćuje sredstva Sveučilištu u Rijeci). Trajanje: 28.02.2022.-27.02.2025. Za provođenje ovog projekta predviđeno je u 2023. god. 15.000 eura.

**5)**  **Horizon** **INNO2MARE** – Strengthening the capacity for excellence of Slovenian and Croatian innovation ecosystems to support the digital and green transitions of maritime regions. Trajanje projekta: 01.01.2023.-31.12.2026. Uplatitelj sredstava: Sveučilište u Rijeci. Za provođenje ovog projekta predviđeno je u 2023. god. 6.240 eura, a u 2024. god. iznos od 8.330 eura.

**6)**  **NESOI sub grant** – uplatitelj sredstava Zabala Innovation Consulting, Mutilva, Spain. Za provođenje ovog projekta predviđen je iznos od 1.000 eura.

**- izvor 52** Ostale pomoći i darovnice - financijski plan prikazuje utrošena sredstva koja će Fakultet ostvariti prijenosom sredstava između proračunskih korisnika istog proračuna kao partner na projektima:

**1)** **HKO-Dig IT** - Izrada standarda zanimanja i standarda kvalifikacija u djelatnostima računarstva (UP.03.1.1.03.0061), provedba HKO-a na razini visokog obrazovanja u okviru Operativnog programa Učinkoviti ljudski potencijali 2014.-2020. Glavni partner: Sveučilište u Splitu, Fakultet elektrotehnike, strojarstva i brodogradnje, Split. Trajanje: 22.03.2019.- 22.03.2022. Svrha projekta je unaprijediti relevantnosti nastavne djelatnosti fakulteta i odjela koji izvode studijske programe iz područja računarstva, putem izrade standarda zanimanja i kvalifikacija za ključna područja računarstva te unaprjeđenja više prediplomskih i diplomskih sveučilišnih studijskih programa iz područja računarstva. Dodatni ciljevi odnose se na unaprjeđenje postupaka izrade, evaluacije i izmjene studijskih programa kroz razvoj odgovarajućih alata te unaprjeđenje propisa sustava kvalitete i jačanje nastavničkih kompetencija visokoobrazovnih djelatnika. Planirani iznos rashoda u 2023. god. je 45.430 eura.

**2)** **HKO-ELE** - Primjena Hrvatskog kvalifikacijskog okvira za sveučilišne studijske programe u području elektrotehnike (UP.03.1.1.03.0030), provedba HKO-a na razini visokog obrazovanja u okviru Operativnog programa Učinkoviti ljudski potencijali 2014.-2020. Glavni partner: Sveučilište Josipa Jurja Strossmayera u Osijeku, Fakultet elektrotehnike, računarstva i informacijskih tehnologija Osijek. Trajanje: 22.03.2019.- 22.03.2022. Ovaj projekt će omogućiti izradu revizije struktura postojećih programa u području elektrotehnike i definiranje ishoda učenja koji će biti prilagođeni stalnim i brzim promjenama u sektoru elektrotehnike i ICT-a, kako bismo ujednačili sadržaj i kvalitetu studijskih programa te osigurali njihovu prepoznatljivost na državnoj te europskoj razini. Projektom će se u suradnji s predstavnicima gospodarstvenika i udruga razviti 2 standarda zanimanja, 3 standarda kvalifikacija, definirati ishodi učenja i unaprijediti sadržaj za 14 studijskih programa u području elektrotehnike i ICT-a. Planirani iznos rashoda u 2023. god. je 54.300 eura.

**3)** **DATACROSS** – napredne metode i tehnologije u znanosti o podatcima i kooperativnim sustavima (KK.01.1.1.01.0009), program Konkurentnost i kohezija 2014.-2020. Glavni partner: Sveučilište u Zagrebu, Fakultet elektrotehnike i računarstva, Zagreb. Trajanje: 01.11.2017.-31.10.2022. Projekt Znanstvenog centra izvrsnosti za znanost o podatcima i kooperativne sustave (ZCI ACROSS-DataScience) koji se bavi istraživačkim problemima razvoja naprednih metoda i tehnologija analize heterogenih podataka te oblikovanja složenih kooperativnih sustava. Ciljevi projekta su provođenje vrhunskih, graničnih istraživanja u područjima znanosti o podatcima i kooperativnim sustavima, jačanje kapaciteta Znanstvenog centra izvrsnosti u područjima znanosti o podatcima i kooperativnim sustavima, povećanje međunarodne vidljivosti i prepoznatljivosti Znanstvenog centra izvrsnosti za znanost o podatcima i kooperativne sustave, povećanje doprinosa razvoju hrvatskoga gospodarstva i društva u cjelini. Planirani iznos rashoda u 2023. god. je 54.222 eura.

**4)** **EuroCC** - National Competence Centres in the framework of EuroHPC, operativni program Obzor 2020. Glavni partner: SRCE - Sveučilišni računski centar Sveučilišta u Zagrebu. Planirani iznos rashoda u 2023. god. je 43.730 eura.

**5)** **EuroCC2** - National Competence Centres in the framework of EuroHPC 2, operativni program Digital Europe Programme. Glavni partner: SRCE - Sveučilišni računski centar Sveučilišta u Zagrebu. Planirani iznos rashoda u 2023. god. je 50.156 eura.

**6)** **Erasmus+ Girls go STEM** Razdoblje provedbe projekta: od 1. rujna 2022. g. do 31. kolovoza 2024. g. Uplatitelj sredstava: Prehrambeno-biotehnološki fakultet Sveučilišta u Zagrebu. Projekt se bavi sljedećim sektorskim prioritetima za visoko obrazovanje: povećanje sudjelovanja djevojaka i žena u STEM područjima studija, s naglaskom na inženjerske studije; promicanje sudjelovanja žena u STEM područjima studija; uklanjanje rodnih stereotipa u STEM. Projektnim rezultatima želi se potaknuti sudjelovanje djevojaka i mladih žena u STEM područjima studija, posebno u području inženjerstva i dati doprinos većem broju žena koje diplomiraju STEM predmete na sveučilištima u Europi. S druge strane, cilj je prevladati rodne stereotipe povećanjem rodno osjetljivih i ntegrativnih pristupa nastavi. Za provođenje ovog projekta predviđeno je u 2023. god. 15.054 eura.

**7)** **YUFERING –** YUFE Transforming Research and Innovation through Europe-wide Knowledge Transfer. Razdoblje provedbe projekta: 01.03.2021.-29.02.2024. Uplatitelj sredstava: Sveučilište u Rijeci. Za provođenje ovog projekta predviđeno je u 2023. god. 7.996 eura.

**8)** **CRECI -** Cost effective Renewable Energy harvesting in Croatian Islands. Operativni program: EEA AND NORWAY GRANTS 2014-2021 (Jačanje bilateralne suradnje s Norveškom u Zelenoj tranziciji). Uplatitelj sredstava Ministarstvo regionalnog razvoja i fondova EU, Zagreb. Početak i završetak projekta: 01.05.2023. – 30.04.2024. Cilj ovog projekta je izrada studije o učinkovitom korištenju i proizvodnji energije na hrvatskim otocima, uzimajući u obzir njihove specifičnosti zemljišnih i meteoroloških uvjeta (količina vjetra, sunčeve energije, potencijal plime i oseke) s detaljnim smjernicama za povećanje kvalitete života stanovnika. Za provođenje ovog projekta predviđeno je u 2023. god. 21.780 eura.

**9) Energetski park**, uplatitelj Fond za zaštitu okoliša i energetsku učinkovitost. Za provođenje ovog projekta predviđeno je u 2023. god. 3.700 eura.

Također, financijskim planom predviđena su i sredstva koja će Fakultet ostvariti prijenosom sredstava između proračunskih korisnika istog proračuna kao prijavitelj projekata:

**10)** **KLIMOD** – Računalni model strujanja, poplavljivanja i širenja onečišćenja u rijekama i obalnim morskim područjima (KK.05.1.1.02.0017), operativni program Konkurentnost i kohezija 2014.-2020.; ostvarivat će prijenose sredstava od Ministarstva gospodarstva i održivog razvoja te pomoći od izvanproračunskih korisnika od Fonda za zaštitu okoliša i energetsku učinkovitost. Projektni partneri: Prirodoslovno-matematički fakultet Zagreb–Geološki odsjek, Institut Ruđer Bošković Zagreb, Medicinski fakultet Rijeka, Građevinski fakultet Rijeka. Trajanje: 18.03.2020.-18.03.2023. Provedbom projekta provode se primijenjena znanstvena istraživanja i razvija se računalni model za učinkovito modeliranje strujanja i širenja onečišćenja u otvorenim vodotocima i obalnom morskom području, s prihvatom riječnih utoka, bujičnih utoka te industrijskih i kanalizacijskih ispusta u obalno morsko područje, uz istodobni razvoj predikcijskog modela mikrobiološkog onečišćenja baziranog na modelima umjetne inteligencije te integraciju modela širenja onečišćenja mikroplastikom u ukupni model. Računalni model prilagođen je superračunalnom okružju što omogućuje provođenje simulacija visoke rezolucije s ciljem provođenja mjera za ublažavanje posljedica klimatskih promjena na prioritetnim ranjivim i transverzalnim područjima. Za provođenje ovog projekta predviđeno je u 2023. god. 66.935 eura.

**11)** **Erasmus+ HiPowerEd** - Digital Empowering Trough HPC Education; (broj: 2020-1-HR01-KA226-HE-094780), ostvarivat će prijenose sredstava od Agencije za mobilnost i programe EU (putem službenog prijavitelja Sveučilišta u Rijeci). Projektni partneri: Technische Universitaet Muenchen, Danmarks tekniske universitet Copenhagen, Universita degli studi di Trieste i Visoko učiliste Algebra Zagreb. Trajanje: 01.03.2021.-28.02.2023. Osnovni cilj ovog projekta je promoviranje superračunalne tehnologije, tj. računalstva visokih performanci (HPC) tehnologije, njeno uvođenje u redoviti obrazovni kurikulum i ubrzanje modernizacije i digitalne transformacije obrazovanja, davanje strukture za izvannastavno i cjeloživotno učenje, pomoć u uklanjanju financijskih prepreka i prepreke u znanju, priprema strukture i sredstava za podučavanje mladih u svrhu intenzivnijeg korištenja HPC-a, organizirati europsku mrežu institucija kako bi HPC resurse učinili dostupnima širom Europe, promovirati umrežavanje među institucijama i mladim europskim znanstvenicima i profesionalcima te na kraju predstaviti važnost visokotehnološkog internetskog digitalnog obrazovanja tijekom i nakon krize COVID 19. Za provođenje ovog projekta predviđeno je u 2023. god. 65.923 eura.

**12)** **Erasmus+ WICT** – Introduction of joint short-cycle ICT courses for better employability of students and graduates, ostvarivat će prijenose sredstava od Agencije za mobilnost i programe EU (putem službenog prijavitelja Sveučilišta u Rijeci). Projektni partneri: Ionian University Greece, Univerzitet u Kragujevcu, Serbia, Pazmany Peter Katolikus Egyetem Hungary, Uniwersytet Ekonomiczny w Krakowie Poland. Trajanje: 01.01.2022.-31.12.2024. Za provođenje ovog projekta predviđeno je u 2023. god. 92.326 eura.

Skladno Uputi za izradu prijedloga financijskog plana razdjela 080-Ministarstva znanosti i obrazovanja za razdoblje 2023.-2025. fakultet je dobio pisane obavijesti partnera u provedbi projekata (Agencija za mobilnost i programe EU, FER Zagreb, Ministarstvo gospodarstva i održivog razvoja, SRCE Zagreb, Sveučilište u Rijeci, Prehrambeno biotehnološki fakultet Zagreb), o iznosu planiranih prijenosa sredstava u okviru podskupine 369/639 temeljem kojih je planirao prihode izvora 52 na skupini 639.

**– izvor 61** Donacije - financijski plan prikazuje utrošena sredstva koja će Fakultet ostvariti prijenosom od subjekata izvan općeg proračuna (od trgovačkih društava), kao partner na IRI-2 projektima:

**1)** **IRI-2 Razvoj ekoloških proizvodnih procesa i novih proizvoda visoke kvalitete aktivnostima istraživanja i razvoja**; KK.01.2.1.02.0039; operativni program Konkurentnost i kohezija 2014.-2020. Glavni partner: Feroplast d.o.o. Buje. Trajanje: 17.08.2020.-17.08.2023. Ovaj projekt provodi Feroplast d.o.o. u partnerstvu sa Sveučilištem u Rijeci – Tehnički fakultet. Svrha projekta je povećati konkurentnost proizvodnje u Republici Hrvatskoj primjenom naprednih tehnologija, aktivnostima istraživanja i razvoja i uspostavom visokih standarda ekološke prihvatljivosti proizvodnje. Predmet projekta jest istraživanje koje će rezultirati spoznajama kojim će biti moguće značajno unaprijediti proizvodni proces kako bi se ostvarili ciljevi usmjereni na ekološku prihvatljivost proizvodnje: produljenje životnog vijeka proizvoda, smanjenje potrošnje energije i emisije CO₂, smanjenje potrošnje vode u proizvodnom procesu, smanjenje količine otpadnih voda razvojem nove proizvodne tehnologije. Za provođenje ovog projekta predviđeno je u 2023. god. 56.545 eura.

**2)** **IRI-2 ABsistemDCiCloud**; KK.01.2.1.02.0179; operativni program Konkurentnost i kohezija 2014.-2020. Glavni partner: Alarm Automatika d.o.o. Rijeka. Trajanje: 17.08.2020.-17.08.2023. Cilj projekta je razvoj softvera za centralizaciju i integraciju tehničke zaštite koji će omogućavati nadzor i upravljanje svim integriranim sustavima putem jedinstvenog sučelja. Sustav će se najčešće ugrađivati u veće i kompleksnije objekte trgovinskog, financijskog, industrijskog, hotelskog i poslovnog sektora. Provedbom predviđenih aktivnosti kreirat će se inovativni, višenamjenski i višefunkcionalni proizvod koji će osim tehničke zaštite objekta (video nadzor, protuprovalna zaštita, vatrodojavni alarm itd.), pružati i druge funkcionalnosti iz područja povećanja energetske učinkovitosti objekata. Za provođenje ovog projekta predviđeno je u 2023. god. 26.545 eura.

**3)** **IRI-2 Adria Smart Room**; KK.01.2.1.02.0303; operativni program Konkurentnost i kohezija 2014.-2020. (KK.01.2.1.02.0303); glavni partner: Adria Electronic d.o.o. Rijeka; trajanje: 17.08.2020.-17.08.2023. Primarni cilj projekta je razviti inovativni sustav koji će štedjeti energiju i omogućavati detaljnu procjenu i informiranje o anomalijama koje se mogu dogoditi. Industrijskim i eksperimentalnim istraživanjem inovativnih rješenja pametnih soba postiže se efikasnije upravljanja rekuperatorom, detekcija međusobnog utjecaja klimatiziranih zona i optimalno upravljanje klimatizacijom, korištenje ekspertnog sustava koji omogućava pravovremene prijedloge za optimalno upravljanje klimatizacijom, poboljšanje upravljanja rasvjetom te upravljanje vršnom snagom trošila na način da algoritam pronalazi načina za uštedu energije bez utjecaja na goste. Za provođenje ovog projekta predviđeno je u 2023. god. 58.061 eura.

**4)** **STEM(AJMO!)**; UP.04.2.1.10.0068 Uplatitelj sredstava: Sveučilište u Rijeci. Za provođenje ovog projekta predviđeno je u 2023. god. 2.877 eura.

**Ciljevi provedbe programa u razdoblju 2023.-2025. i pokazatelji uspješnosti kojima će se mjeriti ostvarenje tih ciljeva**

Fakultet, sukladno odredbama Senata, prati ciljeve definirane u Strategiji razvoja Sveučilišta u Rijeci za 2021.-2025. god. i u Strategiji razvoja Tehničkog fakulteta Sveučilišta u Rijeci za 2021.-2025. god.

Skladno strategiji Sveučilišta u Rijeci kao i obveznim pokazateljima rezultata za visoka učilišta definirani su ključni pokazatelji uspjeha koji služe za provjeru i praćenje napretka Tehničkog fakulteta u Rijeci.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2023. | Ciljana vrijednost za 2024. | Ciljana vrijednost za 2025. |
| *Omjer nastavnika i studenata* | *Ukupni FTE nastavnika naspram broja studenata upisanih na sve studije.* | *Vrijednost* | *15,82* | *Služba studentske evidencije* | *15,00* | *15,00* | *15,00* |
| *Broj objavljenih znanstvenih radova* | *Povećati broj objavljenih radova.* | *Broj radova* | *89* | *Dekanat* | *90* | *95* | *98* |
| *Udio diplomiranih studenata* | *Broj svih diplomiranih studenata podijeljen s brojem svih novoupisanih u prvu godinu prije onoliko godina koliko je propisano trajanje pripadnog studija (trajanje studija + 1).* | *Postotak* | *76,6%* | *Služba studentske evidencije* | *78%* | *80%* | *80%* |

Ostvarene vrijednosti na godišnjoj razini razmatra i usvaja Fakultetsko vijeće Tehničkog fakulteta te ih objedinjuje na razini Sveučilišta u Rijeci i usvaja na Senatu.

Procjenjujemo da će inflacija na tržištu utjecati na naše poslovanje i imati utjecaja i u budućim razdobljima, odnosno da predstavlja nesigurnost i rizik za poslovanje i financijske rezultate Fakulteta, posebice u dijelu suradnje s gospodarstvom. Uzevši u obzir relativno niski stupanj vlastitog financiranja, Fakultet ovisi o financiranju iz Državnog proračuna Republike Hrvatske, posebice u dijelu financiranja redovne djelatnosti i programskog financiranja javnih visokih učilišta. Do trenutka izrade ovog obrazloženja financiranje redovne djelatnosti iz Državnog proračuna RH nije odstupalo od postojećih financijskih planova. Procjenjujemo da će Fakultet u budućem razdoblju održati likvidnost, bez obzira na negativan gospodarski utjecaj.

U Rijeci, 06. prosinca 2023.

Odgovorna osoba:

|  |  |
| --- | --- |
|  | DEKAN  M.P. Prof. dr. sc. Lado Kranjčević  \_\_\_\_\_\_\_\_\_\_\_\_\_\_\_\_\_\_\_\_\_\_\_ |